દાદાશ્રી અને નીરુમા સદેહે આ પૃથ્વી પર નથી. હવે ફક્ત દીપકભાઈ આપણી સાથે છે. તેથી હું તમને બધા ને વિનંતી કરું છું કે આ તક નો લાભ લઇ જ્ઞાનવિધિ લો. તમારે ફક્ત એક વખત જ જ્ઞાન લેવા ની જરૂર છે. પછી તમને આ દુનિયા ને જોવા માટે નવા ચશ્માં/આંતરચક્ષુ (દિવ્ય દ્રષ્ટિ ) મળશે અને આત્મા,આત્મસાક્ષાત્કાર, મુક્તિ, મોક્ષ, રાગ-દ્વેષ વગેરે શબ્દો.... ફક્ત શબ્દો નહિ રહે પણ તમને તેનો અર્થ સમજાશે.... ખરો અર્થ સમજાશે. હું કોણ છું નો ખરો અર્થ, શા માટે કેટલાક ખરાબ પ્રસંગો/દુઃખો આવે છે? આ જીવન નો ખરો હેતુ શું છે....કે હું ક્ષણે ક્ષણે આર્તધ્યાન, રૌદ્રધ્યાન, કર્યા કરતી હતી તે મને ખબર નહોતી? પરંતુ જ્ઞાન પછી તમને ખબર પડે કે ના પડે તમે શુક્લધ્યાન માં હો છો ! હકીકત માં આપણે અહીં કળીયુગ માં છીએ કારણકે, આપણે મોહ-માયા ના અંધાપા થી આખી ચોવીસી વટાવી આવ્યા છીએ !! માટે જ્ઞાનવિધિ નું સમયપત્રક ખાસ જોતા રહેજો. જ્ઞાનવિધિ માં જ્ઞાન મેળવવા પોઝીટીવ ભાવ કરજો....અને તમારા કુટુંબીજનો ને મિત્રો ને સાથે લઇ જજો..